Diari Oficial de la Generalitat Valenciana


Sumari del DOGV 4556, del 31-07-2003 (2003/8994)

ACORD de 25 de juliol de 2003, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Ontinyent.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4556

Data del DOGV
:   31-07-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/8994


Data del document
:   25-07-2003

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Ontinyent
    * expropiació
    * administració local

ACORD de 25 de juliol de 2003, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Ontinyent. [2003/X8994]
  
El Consell de la Generalitat, en la reunió del dia 25 de juliol de 2003, va adoptar l'acord següent:
  
L'Ajuntament d'Ontinyent, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'ampliació del recinte firal. Fase I.
  
Esta declaració d'urgent ocupació es justifica per les següents raons:
  
L'obra d'ampliació del recinte firal, fase I, ha de dur-se a terme amb celeritat ja que, amb esta, es milloraria notablement la seua seguretat, perquè l'any anterior es van detectar, a causa de la falta d'espai, punts amb excés d'aglomeració i falta d'accessos ràpids en casos d'emergència, la qual cosa justifica àmpliament acudir a este procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, alguns dels quals van presentar al·legacions que van ser resoltes pel Ple de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, a proposta del conseller de Justícia i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Ontinyent per a l'execució del projecte d'ampliació del recinte firal. Fase I.
  
Relació de béns afectats
  
1. Parcel·la 246 del polígon 10.
  
Superfície afectada: 625 m².
  
Naturalesa: urbanitzable.
  
Propietat del senyor José Revert Albuixech, senyora Mª Carmen i senyora Mª Josefa Revert Llopis.
  
DNI: 74 010 891 S
  
2. Parcel·la 223 del polígon 11.
  
Superfície afectada: 1022,85 m².
  
Naturalesa: urbanitzable.
  
Propietat del senyor José Mullor Pastor.
  
DNI: 03 317 678.
  
3. Parcel·la 219 del polígon 11.
  
Superfície afectada: 1.346,52 m².
  
Naturalesa: urbanitzable.
  
Propietat del senyor Pascual Penadés Terol amb contracte de compravenda firmat a favor de Francés Promociones, SA.
  
DNI: 74 207 188 Z.
  
4. Parcel·la 647 del polígon 11.
  
Superfície afectada: 1.489,93 m².
  
Naturalesa: urbanitzable.
  
Propietat del senyor Antonio Gramage Ferrero.
  
DNI: 92 700 666 L.
  
5. Parcel·la 217 del polígon 11.
  
Superfície afectada: 488,76 m².
  
Naturalesa: urbanitzable.
  
Propietat del senyor Rafael Gramage Ferrero.
  
DNI: 34 045 735 E.
  
6. Parcel·la 646 del polígon 11.
  
Superfície afectada: 1.496,26 m².
  
Naturalesa: urbanitzable.
  
Propietat de la senyora Amparo Gramage Ferrero.
  
DNI: 67 259 933 V.
  
7. Parcel·la 213 del polígon 11.
  
Superfície afectada: 1.816,27 m².
  
Naturalesa: urbanitzable.
  
Propietat de Construcciones Guijarro, SA.
  
CIF núm. A-46-597050.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Este acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar contra este els següents recursos:
  
a) Recurs potestatiu de reposició davant del Consell de la Generalitat, en el termini d'un mes comptat a partir del dia següent d'aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar en el termini de dos mesos, o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o se n'haja produït la desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir del dia següent a la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercir qualsevol altra via que estimen oportuna.
  
València, 25 de juliol de 2003
  
El conseller secretari del Consell de la Generalitat,
  
ALEJANDRO FONT DE MORA TURÓN